Zöld spárga baconbe tekerve - Egészségséfünk receptje - Egészségtükör.hu
A spárgát megmossuk, megtisztítjuk. 3-4 szálat betekerünk 1-1 bacon szalonnába, majd vékonyan kivajazott tepsibe lerakjuk. Pici vizet öntünk alá. Fóliával lefedjük, kb. 25 percig 180 fokon pároljuk. Majd levesszük a fóliát és magasabb hőfokon pár percig pirítjuk.
Tipp! Ugyanezt természetesen a hagyományos spárgából is elkészíthetjük. Fejenként 2 csokorral számoljunk, ha köretnek szánjuk. Nagyon finom Serrano sonkába vagy más szárazabb sonkába is tekerve, akkor viszont kicsit később vegyük le a fóliát, kevesebb ideig pirítsuk.
Jó tudni! A spárga még ma sem gyakori étel a magyar konyhában, pedig amellett hogy vitaminokban és ásványi anyagokban is gazdag, rengeteg jótékony hatása van. A gyógyításban főként vizelethajtásra használják magas káliumtartalma miatt. Enyhén hashajtó hatása is van. Zöld spárgával erősíthetjük hajszálereinket, csökkenhetjük az visszeres panaszokat, csökkenthetjük az érszűkület kialakulásának esélyét. Csökkenti a „rossz” koleszterin szintet, ezáltal a szív és érrendszeri betegségek kialakulását.